Ján Lipský

Ján Lipský, (lat. Joannes Lipszky de Szedlicsna, maď./nem. János Lipszky von Szedlicsna, * 10. apríl 1766, Sedličná, dnes Trenčianske Stankovce -  † 2. máj 1826, Sedličná) bol slovenský kartografJán Lipský / technika a dôstojník cisárskej armády.

 Životopis 
Jeho predok Daniel Lipský zo Sedličnej, zástupca richtára Trenčína dostal šľachtický titul od cisára Ferdinanda III. v roku 1649http://www.snk.sk/swift_data/source/NbiU/Biograficke%20studie/11/Bio_stu_11_76_81.pdf Ján Lipský]. Jeho otcom bol Imrich Lipský. Študoval na školách v Lučenci a v Trenčíne, od roku 1779 na lýceu v Bratislave (do roku 1782). Následne študoval na vojenskej akadémii vo Viedenskom Novom Meste. Lipský vstúpil do armády v roku 1784, v roku 1807 sa stal majorom a v roku 1809 plukovníkom v husárskom regimente č. 2. V rokoch 1787 a 1788 sa zúčastnil vojny s Osmanskou ríšou, v roku 1805 a 1809 bojoval v protinapoleonských vojnách (v poslednej bol pobočníkom arcivojvodu Jozefa Habsbursko-lotrinského, uhorského palatína). V služobnom styku používal latinčinu a nemčinu (podpisoval sa Joannes Lipszky de Szedlicsna, J. v. Lipszky, J. Lipszky m.p.), v privátnej korešpondencii používal dobový slovenský jazyk, ktorý použil aj vo svojich spomienkach a testamente. Lipský bol istý čas členom slobodomurárskeho hnutia. 

Po ukončení vojenskej kariéry sa usadil v rodnej obci, kde je po ňom pomenovaná základná škola.

Od roku 1799 pôsobil ako kartograf a spolu s chorvátskym astronómom Emmerichom Danielom Bogdaničom (1760 – 1802) zmerali polohu asi 500 uhorských miest (Lipský používal astronomické určovanie polohy sídiel). Vytvoril Všeobecnú mapu Uhorského kráľovstva na 12-tich listoch (vyryli ich František Karač/Karacs a Gottfried Prixner), ako aj detailné plány Budína a Pešti. Jeho mapy boli prvé spoľahlivé mapy Uhorska a Sedmohradska a boli vydávané až do polovice 19. storočia. K mape Lipský vytvoril aj obsiahly register uhorských miest, obcí, kostolov, hradov, vrchov, prameňov, riek a rybníkov, ako aj baní a manufaktúr (39 500 hesiel).

 Dielo 
Mappa Generalis Regni Hungariae partiumque adnexarum Croatiae, Slavoniae et Confiniorum Militarium Magni item Principatus Transylvaniae geometricis partium dimensionibus, recentissimisque astronomicis observationibus superstructa, adjectis finibus Provinciarum Bukovinae, Galliciae, Silesiae, Austriae, Styriae, Carinthiae, Carnioliae, Dalmatiae, Bosniae, Serviae, Valachiae, et Moldaviae Quam honoribus Serenissimi Principis Regii Josephi Archiducis Palatini dedicat Pesthini, Anno MDCCCVI. Joannes de Lipszky, Legionis Caes.[areae] et Caes.[areo] Reg.[iae] Equestris Hungaricae Lib:[eri] Bar:[onis] Kinmayer Supr:[emus] Vigil:[iarum] Magister. [később: Lib:/eri/ Bar:/onis/ de Frimont Supr:/emus/ Vigil:/iarum/ Praefectus.]
Repertorium locorum objectorumque in XII. tabulis Mappae regnorum Hungariae, Slavoniae, Croatiae et confiniorum militarium Magni item Principatus Transylvaniae occurentium, quas aeri incisas vulgavit Joannes Lipszky de Szedlicsna, regiminis caesario regii equestris Hungarici lib:[eri] bar:[onis] Frimont supremus vigiliarum praefectus. Secundum varias in his Provinciis usu receptas denominationes ab eodem Auctore elaboratum. Budae, Typis regiae Universitatis Pestanae 1808.
Repertorium aller Oerter und Gegenstände, die in der von Johann von Lipsky Oberstwachtmeister des löbl.[ichen] Baron Frimontischen k. k. Hussaren-Regiments in zwölf Blättern herausgegebenen Charte der Königreiche Ungarn, Kroatien, Slavonien, samt der Militär-Gränze, wie auch des Großfürstenthums Siebenbürgen vorkommen, nach den verschiedenen in diesen Ländern gebräuchlichen Benennungen von demselben Verfasser bearbeitet. Ofen, gedruckt mit königlichen Universitäts-Schriften 1808.
Tabula Generalis Regni Hungariae, Croatiae et Slavoniae, nec non Magni Principatus Transylvaniae conspectum Mappae Generalis in IX. sectiones moduli majoris distributae Civitates, Oppida, Stationes et vias Postales singillatim accurateque exhibens, secundum Geometricas partium dimensiones, recentissimasque observationes astronomicas elaborata per Joannem Lipszky de Szedlicsna Leg:[ionis] Caes:[areae] Reg:[iae] Equestris Hung:[aricae] Archiduc:[is] Josephi Colonellum cum revisione Altissima approbationeque aeri incisa Pesthini 1810.
Plan / der beyden Königl.[ichen] freyen Hauptstädte Ungerns / Ofen und Pest / seiner Kaiserl.[ichen] Hoheit dem Erzherzog / Joseph / Palatin von Ungern / Herausgeben von / Schreyvogel & Riedl / Gestochen von Carl Stein / Wien & Pest / 1810. / Gewidmet in aller Unterthänigkeit / von Johann v. Lipszky / K.[aiserlich-] K.[öniglichem] Husaren Obrist

 Referencie 

 Iné projekty 

 Externé odkazy 
 Záznam o narodení a krste v matrike farnosti Trenčianska Turná

Kategória:Slovenskí kartografi
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Slovenské vojenské osobnosti
Kategória:Uhorské vojenské osobnosti
Kategória:Narodenia 10. apríla
Kategória:Narodenia v 1766
Kategória:Úmrtia 2. mája
Kategória:Úmrtia v 1826
Kategória:Osobnosti z Trenčianskych Stankoviec